b'\n_START_ARTICLE_\nTulimarjat\n_START_SECTION_\nKultivaarit\n_START_PARAGRAPH_\nLajeista on kehitetty lukuisia kultivaareja mm. Britanniassa. Ne on useimmin kehitetty v\xc3\xa4limerentulimarjasta (Pyracantha coccinea).\n_START_SECTION_\nViljely\n_START_PARAGRAPH_\nTulimarjat ovat suosittuja koristekasveja Keski-Euroopassa, joita kasvatetaan puutarhoissa niiden koristeellisten kukkien ja marjojen vuoksi. Tihe\xc3\xa4n rakenteen vuoksi niit\xc3\xa4 k\xc3\xa4ytet\xc3\xa4\xc3\xa4n n\xc3\xa4k\xc3\xb6suojaa antavina pensasaitakasveina. Lis\xc3\xa4ksi ne luovat hyvi\xc3\xa4 pesint\xc3\xa4- ja suojapaikkoja pikkulinnuille kissoja ja n\xc3\xa4\xc3\xa4ti\xc3\xa4 vastaan.\n_START_SECTION_\nMarjat\n_START_PARAGRAPH_\nTulimarjojen marjat ovat liev\xc3\xa4sti myrkyllisi\xc3\xa4, sill\xc3\xa4 niiden siemenet sis\xc3\xa4lt\xc3\xa4v\xc3\xa4t glykosideja (samoin kuin omenien, luumujen ja kirsikan siemenet). Marjoista voidaan tehd\xc3\xa4 mehua, hilloa tai marmeladia kunhan taataan, ettei se sis\xc3\xa4ll\xc3\xa4 siemeni\xc3\xa4 tai niiden osia.'